Drama cubanezilor care fug de sărăcie pe mare: curenți, vreme înșelătoare și rechini
În fiecare zi, Mayra Ruiz se trezește întrebându-se dacă astăzi ar putea fi ziua în care va auzi vești despre singurul ei fiu, Maiquel Gonzalez. A dispărut fără urmă în decembrie 2022 alături de 28 de prieteni și rude care au fugit în Florida la bordul unei ambarcațiuni improvizate. Doreau cu disperare să scape din Cuba afectată de criză, mai ales că se zvonea că Statele Unite urmau să înăsprească regulile de imigrare, relatează Reuters, preluată de News.ro.